Doendinge: Kyk na 'n eendparade
JY LEES NOU Doendinge: Kyk na 'n eendparade
Kyk, 'n mens moenie trompoppies en 'n slagorkes by dié "parade" by Vergenoegd-wynplaas, Somerset-Wes verwag nie. Dis basies 'n spulletjie eende wat van hulle hok af oor die plaaswerf waggel. Nietemin is die sowat 1 200 eende wat kiertsregop marsjeer, 'n hoogs vermaaklike gesig!
Die Vergenoegd-wynplaas het reeds in 1984 begin om dié eende in die wingerde te laat wei as deel van 'n pesbeheerprogram – die eende is veral lief vir slakke. Ná die parade kan jy jou sit kry onder die koeltebome. Kuier rondom 'n piekniekmandjies wat jy kan bestel wat 'n bottel wyn en water insluit. Hulle het ook mandjies vir kinders. Jy kan jou piekniekmandjie vooraf op hulle webwerf bespreek.
Op Vergenoegd word gewoeker met allerhande interessante doendinge soos wynproe, piekniek en eend- en keldertoere